Miguela Xuereb .td_uid_2_613747ab983c0_rand.td-a-rec-img{text-align:left}.td_uid_2_613747ab983c0_rand.td-a-rec-img img{margin:0 auto 0 0} Ħafna edukaturi qegħdin jilmentaw għax għadhom fil-għama fuq is-sena skolastika li tibda dan ix-xahar. L-Unjin għall-Edukaturi Professjonali (UPE) ħarġet stqarrija li fiha leħħnet l-ilmenti tal-edukaturi li qalulha li għadhom ma jafux xi klassi se jgħallmu, u dan qed joħolqilhom ħafna stress u ansjetà. Dan peress li huma jridu jkunu jafu xi klassi se jgħallmu din is-sena biex ikunu jistgħu jħejju l-materjal u r-riżorsi. "Din l-ansjetà kollha m'hemmx bżonnha jekk il-Ministeru ppjana minn qabel," qalet għalliema tal-primarja. Oħra qalet li s-sena li għaddiet infurmawhom xi klassi se jgħallmu ġurnata jew tnejn qabel bdiet l-iskola, u din is-sitwazzjoni inkwetathom bil-kbir. Il-UPE qalet li anke l-Learning Support Educators (LSEs) għadhom mhumiex infurmati f'liema skola se jaħdmu jew ma' liema student huma assenjati din is-sena. L-unjin ikkundannat id-diżorganizzazzjoni min-naħa tal-Ministeru, u qalet li dawn iċ-ċirkustanzi jkollhom effett negattiv, imbagħad, fuq l-istudenti. Aqra wkoll "LSEs Għawdxin li jaħdmu Malta għadhom ma jafux fejn se jaħdmu" – UPE Intant, il-Ministru għall-Edukazzjoni Justyne Caruana se tindirizza konferenza stampa llum fil-11am dwar il-protokolli aġġornati għall-ftuħ mill-ġdid tal-iskejjel. Aqra aktar Il-protokolli għall-iskejjel se jitħabbru llum Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_613747ab98bc8_rand.td-a-rec-img{text-align:left}.td_uid_3_613747ab98bc8_rand.td-a-rec-img img{margin:0 auto 0 0}